Трябва да дойдеш с мен. - Не.
Отиди в банята.
Не искам да правя нещо против волята си.
Иди в банята. Ела насам. Чуй ме. Само пет минути.
Не съсипвай приятелството си с мен заради едни пет минути.
Един петъчен ден през март 2015 г.
Навън е студено и Амбра Гутиерес се оказва сама
и съкрушена на ъгъл в Долен Манхатън.
Тогава Амбра е на 22 г. Не говори добре английски.
Тя е италиански модел от филипински произход
и е дошла в САЩ преди около месец, за да си изгради кариера.
Бях на улицата и се разплаках.
Мислех си: "Боже, защо се случва всичко това?".
Амбра се обажда на агента си
и му казва, че току-що е била насилена от Харви Уайнстийн.
Казва, че я е опипал и е бръкнал под полата й
по време на среща в офиса му.
Реших, че трябва да отида в полицията.
Казах на агента си да ме заведе в полицията.
Това е история за усилията за разкриване на истината
за това как влиятелен мъж с хищнически подход
избягва правосъдието десетилетия наред.
История за това как медиите, полицейските служби
и светът на частния шпионаж закрилят този мъж.
Знаех, че ще си отмъсти.
Не очаквах такива споразумения.
И как накрая всичко това се оказва недостатъчно
заради смелостта на група източници,
които рискуват всичко, за да разкрият истината.
субтитри от YavkA.net
ПОТУЛЕНАТА ИСТИНА: ЗАПИСИ ОТ ПОДКАСТА
Микрофонът
Цялата треперех. Харви Уайнстийн ме нападна.
Отидохме в участъка.
И...
Казах на полицая, че съм била нападната от този човек.
А той отвърна: "Отново ли?". Не знам защо,
но това "отново" ме накара да се почувствам
сякаш нещо ме изгаря отвътре.
Бих казала, че кръвта ми кипна.
Подозирала си, че го е правил и преди.
Да, подозирах, че го прави често.
Докато Амбра е в отдела за специални разследвания в участъка в Ню Йорк
и разказва подробно за случилото се,
някой звъни на мобилния й.
Обажда се Уайнстийн.
"Амбра, много съм ти ядосан. Къде си?"
Уайнстийн не знае, че Амбра е в полицията.
Обажда й се, защото е недоволен от нея.
Бил й казал, че ще й запази билет
за "Пътят към Невърленд" -
представление на Бродуей, продуцирано от него.
Но Амбра не отива на представлението.
"Билетите са много скъпи." Казах му, че съжалявам,
че не ми е добре, че имам женски проблеми, или нещо такова.
И така, Амбра седи в участъка
и подава жалба срещу него, а той й се обажда по телефона.
Попитах го:
"Харесаха ли ти гърдите ми?".
А той отвърна: "Чудесни са. Невероятни! Страхотни!".
Буквално си призна и си казах, че това е краят му.
Всички го чуха, значи ще ми повярват.
Вместо това ми казаха: "Амбра, би ли направила нещо за нас?
Ще се срещнеш ли с него утре и ще носиш ли микрофон?".
Отвърнах: "Да, разбира се".
Амбра казва, че вечерта преди срещата не могла да мигне.
Само след няколко часа щяла да се срещне с мъжа,
който я е нападнал предния ден.
Докато лежи будна в леглото
и обмисля решението си да помогне на полицията,
една дума не й излиза от ума.
Дума, изречена от полицаите предния ден.
"Отново." Тази дума не ми излизаше от ума.
Мисля, че това ми даде сили да действам.
Не исках същото да сполети още някого.
Пролетта дойде, но днес времето не е много пролетно.
На следващия ден полицаите крият микрофон под дрехите на Амбра.
Тя отива да гледа "Пътят към Невърленд".
После се среща с Уайнстийн.
Радвам се, че отиде. Преди години направих такъв филм.
С Джони Деп и Кейт Уинслет. - Гледала съм го.
Исках да направя и такъв мюзикъл.
А полицаите...
... бяха наблизо под прикритие. - Да.
Казаха ми, ако се почувствам в опасност,
да кажа, че отивам до тоалетната.
Уайнстийн и Амбра прекарват известно време в бара.
Ще ти кажа нещо, за което мисля, че си подходяща.
Но ще трябва малко да те понаучим.
Ако искаш да прекараш време с мен, ще ти бъда ментор.
Ще те науча. Но искам да се отпуснеш и да се забавляваш с мен.
Изброяваше имената на актриси, на които е помогнал.
Правеше ми комплименти,
казваше, че съм по-добра от тази или онази.
Все повтаряше, че ако го слушам,
ще стана по-велика от всички досега.
Какво си мислеше, докато слушаше всичко това?
Питах се...
... как изобщо допуска, че ще повярвам на тези глупости.
Амбра има опит в тази сфера.
Отчасти заради характера си, отчасти и заради преживяното
в друга страна с друг влиятелен мъж.
Силвио Берлускони, бивш министър-председател на Италия.
Берлускони е натрупал доста пари като медиен магнат.
През 2009 г. "Форбс" го обявява за 12-ия най-влиятелен човек в света.
По онова време той контролира или има власт
над шест от поне седем огромни телевизионни медии.
А правителството, което той ръководи,
отпуска субсидии на повечето вестници в страната,
поради което, според мнозина,
пресата не е много критична към премиера.
Родена съм в Торино.
Майка ми е филипинка, баща ми - италианец.
Тя е от работническо семейство. Била е близка с майка си,
но най-силна връзка има с малкия си брат Клаудио.
Брат ми е с три години по-малък от мен.
Често играехме на видеоигри заедно.
Какво играехте?
Имахме "Марио Картс" и "Плейстейшън".
Имаше едно драконче, не помня как се казваше...
Драконът Спайро. - Точно така!
Помня, че се опитвахме да заспим,
а накрая по цяла нощ играехме на видеоигри.
Амбра казва, че баща й бил агресивен.
Наричала го д-р Джекил и г-н Хайд.
Понякога биел майка й, а ако Амбра се намесела,
за да я защити, и тя отнасяла боя.
Накрая баща й ги напуснал
и трябвало Амбра да намери начин да издържа семейството.
Тогава решила да се пробва като модел.
Аз съм Амбра Батилана, на 18 г.
Представлявам Пиемонте.
Класира се на финала на "Мис Италия" през 2010 г.
Превръща се в обект на внимание, но не напълно желано.
Забелязаха ме лоши хора,
които се опитваха да се възползват от мечтите ми
и ме заведоха в дома на тогавашния премиер.
Агентът на Амбра я води на уж служебно събитие.
Оказва се, че е поредната щура вакханалия,
организирана от Берлускони в имението му край Милано.
Пресата нарича тези партита "Бунга Бунга".
Репортаж за един човек, който иска да танцува.
Премиерът на Италия отново влезе в новините
и настоява, че скандалните му партита са само невинни събирания.
Италианският премиер Силвио Берлускони
отново брани любовта си към живота.
Обвинен е, че е платил за секс със 17-годишна
и е използвал поста си, за да потули случая.
Красиво момиче ме помоли за съвет.
Видях, че е красавица и й казах да си намери богат мъж.
Бях там с моя приятелка и видях следното:
присъстваха жени от телевизионния екран,
които танцуваха еротични танци,
бяха голи и правеха какво ли не.
Амбра твърди, че Берлускони многократно я е опипвал.
Карали жените да извършват унизителни сексуални действия,
например да целуват статуя на еректирал пенис.
Два часа по-късно Амбра и приятелката й искат да си тръгнат.
На тръгване един от служителите на Берлускони им казва,
че могат да забравят за кариерата си.
В бара на хотела в Трайбека Амбра все още носи микрофон.
В понеделник си при "Викторияс Сикрет", така ли?
На кастинг съм. - В понеделник.
Ще поговорим за това. - Добре.
Заедно с полицаите под прикритие
чакат Уайнстийн да направи нещо.
В един момент каза, че трябва да се приготви за някакво събитие.
"Ще си взема душ, ела с мен."
Хайде. Трябва да се кача в стаята. Ела.
Запитах се защо да идвам с него, щом ще се къпе.
Но се правех на тъпа.
Спокойно, ще си взема душ. Само това. Ако искаш нещо...
Отвърнах: "Добре".
Оставих си сакото в бара и го последвах.
Полицаите ти казаха да го направиш,
за да се измъкнеш при нужда ли?
Не, аз се сетих. - Сама си се сетила.
Мама ме е учила винаги да внимавам.
Да се пазя, защото съм жена.
Винаги трябва да имам път за отстъпление.
Спокойно, не те притискам. - Сакото ми!
Къде е? - Забравих го в бара.
Ще дойда с теб да го вземем.
Взех си сакото и гледах полицаите.
Дали някой ще ме последва? Изведнъж, в коридора,
пред самата стая, чух някой да казва:
"Здравейте, г-н Уайнстийн. Аз съм еди-кой-си от Ти Ем Зи".
Здравейте, Анди Райли от Ти Ем Зи. Как сте?
Коя е младата дама с вас? - Какво? Няма значение.
Репортерът от Ти Ем Зи е полицай под прикритие.
Как се казвате? - Моля ви...
Аз съм от Ти Ем Зи. - Не ми пука откъде си.
Уайнстийн се опитва да го разкара, но полицаят не отстъпва.
Уайнстийн се оплаква на персонала
и с Амбра биват изпратени до по-усамотен вход,
водещ до служебен асансьор.
Уайнстийн натиска копчето за последния етаж. Амбра има проблем.
Не можех да пиша на полицията, нямах обхват.
Опитах се да запазя спокойствие.
Знаех, че не мога да си тръгна
и започнах сериозно да се притеснявам.
Амбра се отдалечава от полицаите.
Телефонът й не работи, а спокойният Уайнстийн,
който иска да й помогне с кариерата,
става все по-настоятелен и властен.
Каза ми да вляза в стаята.
Какво ще правим тук? - Нищо.
Аз ще се изкъпя. Ти седни.
Каза: "Само ще се изкъпя. Седни за пет минути".
Седни и пийни нещо. Вода. - Не пия.
Може ли да те чакам в бара? - Не. Трябва да дойдеш с мен.
Много си красива. Моля те. - Не, не искам.
Нищо няма да ти направя. Излагаш ме.
Съжалявам, не исках. Вчера ми дойде в повече.
Знам. - Да ме пипа непознат...
Нищо няма да ти сторя. Ела с мен. Кълна се, само седни с мен.
Не ме излагай в хотела, постоянно идвам тук.
Нищо няма да ти сторя, кълна се в децата си. Моля те, влез.
Какво си помисли, като се закле в децата си?
Не знам. Почувствах се отвратена.
Отиди в банята.
Моля те, не искам да правя нещо против волята си.
Ела. Слушай. - Искам да сляза в бара.
Нищо няма да ти сторя и повече няма да ме видиш.
Аз съм известен.
Много ме притесняваш. - Моля те, влез. Само пет минути.
Не съсипвай приятелството си с мен заради едни пет минути.
Да, но това ми идва в повече.
Амбра все още е с микрофон и му задава въпрос.
Вчера ме опипа по гърдите.
Моля те, съжалявам. Само влез. Свикнал съм с това.
Свикнал ли си? - Да, влез.
Но аз не съм свикнала. - Няма да се повтори. Седни.
Тя успява. Записала е самопризнание.
Уайнстийн не знае, че Амбра записва разговора,
но е ясно, че няма да изпълни желанията му.
В този момент тя се превръща в заплаха.
Той слиза с нея долу в бара.
Опитва се да я успокои. Пита я иска ли да пият кафе.
Но Амбра е изпълнила задачата си. Тя е уплашена и изтощена.
Отива до тоалетната,
където я чакат двама полицаи.
Измъкват я от хотела и я качват в кола.
Тя е притеснена, но те я успокояват.
Казват й, че е била чудесна и че е спряла едно чудовище.
Малко след това следователи отиват при Уайнстийн.
Той доброволно отива с тях в участъка,
където го разпитват. След това си поисква адвокат.
Същата вечер е освободен.
Вече всичко е в ръцете на областен прокурор Сайръс Ванс-младши.
Областната прокуратура в Манхатън
е една от великите институции в този град.
Амбра се среща с ръководителя на отдел "Сексуални престъпления" -
Марта Башфърд, за да бъде разпитана.
Отначало си помислих: "Чудесно. Тя е жена".
Но започнаха да ме питат какво е станало в Италия,
дали съм била проститутка и прочее.
Бях изумена. "Не чухте ли записа?!"
Източници от полицията ми казаха, че Башфърд разпитвала Амбра
за Берлускони и личната й сексуална история.
Според един източник Башфърд се държала като адвокат на Уайнстийн.
Прокуратурата заявява, че това е стандартен разпит,
целящ да подготви свидетеля за евентуален процес.
Но Амбра и източниците ми имат друга версия за случая.
Разбирах какво става,
но не можех да повярвам, че нещата се случват по този начин.
Затова аз... - Какво ставаше според теб?
Тази жена беше мой враг.
Амбра се опитва да разобличи престъпни деяния,
а бива очернена, че е проститутка.
Амбра и преди е била в подобна ситуация.
През 2010 г. партитата на Берлускони се прочуват в Италия.
Силвио Берлускони се яви в съда,
за да отрече да е правил секс с непълнолетна проститутка.
Амбра дава показания пред полицията и се съгласява да свидетелства
срещу премиера по обвинения, че е плащал за секс с малолетна.
Моделът Амбра Батилана е сред ключовите свидетели
в процеса срещу лидера на Форца Италия.
В училището ми идваха папараци, някои хора спряха да ми говорят.
Животът ми буквално се срина.
След срещата с прокурора в Манхатън Амбра трябва само да почака.
Излязох от срещата и зачаках нещо да се случи.
Очаквах някой да ми се обади, или нещо такова.
Междувременно адвокатите на Уайнстийн
наемат частната разузнавателна фирма К2,
за да попречат на прокурор Ванс-младши да повдигне обвинения.
"К2 Глобал Партнърс" е разследвала безброй заподозрени,
корпорации и суверенни нации.
Фирмата изравя информация от пресата в Италия
за скандала с Берлускони, която изкарва Амбра елитна компаньонка.
Настоящи и бивши служители на К2,
все бивши служители в прокуратурата,
предават очернящата информация за Гутиерес на прокурорите.
Тя е красив италиански модел,
който обвинява прочутия Харви Уайнстийн в сексуален...
И преди са отправяни подобни обвинения.
Също като в Италия, твърденията по неин адрес
се прокрадват в американските таблоиди,
в които Уайнстийн има сериозни връзки.
Тя е свидетел по прочутия секс скандал "Бунга Бунга".
Опитваха се да ме очернят. Не знам...
Все чаках прокурорът да ми се обади.
Но вместо това в новините видях,
че Харви Уайнстийн няма да бъде обвинен в престъпление.
Прокурорът на Ню Йорк няма да повдигне обвинение на Уайнстийн
поради липса на доказателства.
Ако смятахме, че има основание за обвинение
срещу Харви Уайнстийн, щяхме да действаме.
Какво си помисли, като видя новината?
Че това е краят.
А репутацията ти... - Ставаше на пух и прах.
Изгубих всичко и тогава получих имейл от адвоката си,
че Харви иска да подпишем споразумение,
за да "ми помогне в тази ситуация".
Искаше да ми плати, за да забравим за случая.
Отказах му, не исках нищо от него.
Не исках пари. Първо ми предложи 300 000 долара.
После станаха 500 000.
Последния път ми предложи един милион.
Помня онзи ден, защото беше...
... един от най-страшните дни в живота ми.
Тогава ми се обади брат ми.
Каза,
че някакви хора са ходили в работата му да разпитват за мен.
Братът на Амбра - Клаудио,
с когото по цели нощи са играели на видеоигри,
по онова време живее в Италия.
Журналистите са го открили и това я смущава сериозно.
Не можех да излагам близките си на опасност.
Това беше краят.
Реших да приема.
На 20 април 2015 г., няколко седмици след посегателството,
Амбра сяда в офис в центъра на Манхатън,
а пред нея има споразумение за поверителност от 18 страници.
Срещу нея сяда адвокат на Уайнстийн.
Изглеждаше много притеснен.
Дори леко засрамен.
Сякаш казваше: "Тук съм, но съжалявам за това".
Споразумението изисква тя да предаде
всички свои устройства на друга разследваща агенция - "Крол".
Трябва да им даде паролите за всичките си имейл акаунти,
а те преглеждат имейлите й,
за да премахнат всички следи от инцидента с Уайнстийн.
Връщат й устройствата с изтрита памет.
Тъй като не са повдигнати обвинения,
събраните от полицията доказателства не са обществено достояние.
Само полицаите знаят, че е имало запис.
Сякаш нищо не е станало.
Амбра изпада в продължителна депресия.
Не може да си намери работа, развива хранително разстройство.
Не ставах от леглото.
Помня, че мама идваше да ме къпе
и да се грижи за мен, защото аз постоянно спях
и исках да мисля, че всичко това е лош сън.
През следващите две години живее във Филипините и Италия
и се опитва да загърби случая.
По това време сериозно разследвах Уайнстийн за Ен Би Си.
Бях прочел статиите за Амбра в таблоидите.
Бях чул, че е имало акция. Обадих се на адвоката на Амбра,
който ми се стори притеснен и каза, че не може да коментира.
Тогава, за моя изненада, получих съобщение от нея.
"Амбра е. Бих искала да се срещнем."
Първата ни среща беше в ресторант в Манхатън.
Беше седнала в дъното и изглеждаше притеснена.
Ти рискува много.
Какво те накара да говориш с мен?
Наистина мислех, че е дошъл моментът.
И че след тези две години наистина мога да си върна живота.
Помня, че Амбра пое дълбоко дъх
и ми показа споразумението за един милион долара.
Оказа се, че Амбра има нещо повече от споразумение.
Нямаше записа от микрофона,
но се оказа, че по време на операцията
Амбра е направила запис на мобилния си телефон.
Веднага след полицейската операция
изпратих записа на петте си имейла.
Казахме, че "Крол", фирмата за киберсигурност,
наета от Уайнстийн да изпълни задължението на Амбра,
изисква всичките й пароли и изтрива всичките й устройства
и имейл акаунти, за да няма копия от записа.
Амбра им казва, че е спазила уговорката.
Но не им предоставя веднага една от паролите.
Казах, че съжалявам, но не помня последната парола.
"Ще се сетя каква е." Имейлът беше италиански.
Влязох в имейла и видях записа.
Свалих копие от него на компютъра.
После се обадих на адвоката си и му казах,
че съм си спомнила паролата и му я продиктувах.
Амбра е успяла да запази копие от записа,
без никой да разбере за това.
Седмици наред убеждавах Амбра да ми даде записа...
Исках да ти дам записа,
но не исках да има следа откъде се е взел.
Тогава й казах, че можем...
Да запишем записа. - Точно така.
Така можех да кажа, че тя не ми е пращала никакви файлове.
Разбира се, това е самата истина.
Казах: "Чудесно! Да извадим компютъра!",
а ти каза, че има проблем.
Говорителите му не работеха. - Точно така!
Ти изскочи от ресторанта до донесеш говорители.
Какво си мислеше, докато аз търсех говорител из града?
Нямах търпение случаят да стане публично достояние. Бях готова.
Не съсипвай приятелството си с мен за едни пет минути.
При проверка на фактите с Уайнстийн и адвокатите му
им казахме, че имаме копие от записа,
а Уайнстийн беше в шок.
Повтаряше: "Записът, унищожен от областния прокурор ли?".
Прокурор Сайръс Ванс-младши отрича това
и твърди, че никога не би унищожил доказателства.
Моля те, съжалявам. Само влез. Свикнал съм с това.
Същата година публикувах първата от няколко статии,
които изобличават Уайнстийн и разказват версията на Амбра.
Как се почувства, когато версията ти и записът най-после излязоха наяве?
Изпитах огромно щастие.
Може би такава свобода изпитва освободен затворник.
Не знам... Сякаш...
Сякаш се преродих.
Видях две версии на Амбра.
Тази на мой източник, който е изключително...
... смел, добър и умен стратег,
и тази, която те окарикатурява
и която повечето медии приеха с отворени обятия.
Наслушах се на разни шефове, които постоянно повтаряха,
че си измамница, че си лисичка, че си проститутка.
Това ме изуми неимоверно много, защото,
дори източникът да е проститутка, това не значи, че лъже.
Именно. Винаги съм го казвала.
Изслушахте ли записа? Дори да бях такава...
Разбира се!
Винаги съм искала да бъда себе си.
Защо да променям себе си и това, което ме радва,
за да потвърдя всеобщото мнение, че нещата не могат да се променят?
Дори жена с къса пола и високи токчета
може да попречи на лошия да върши злини,
може да бъде достатъчно силна да знае коя е и какво иска
и да отказва, когато не иска да направи дадено нещо.
Когато чух историята на Амбра, осъзнах, че има и друга версия
на разпределението на силата в онзи хотел.
Защото, като отстоява позицията си
и показва изключителни интелигентност и решителност,
Амбра Гутиерес се превръща в по-силната страна.
Много хора наистина са те подценили.
Беше идеално. Не допускаха, че имам копие от записа.
Та коя съм аз? Нямам власт, аз съм само един модел.
Записът на Амбра е доказателството,
което репортерите търсят от години.
Някои от тези репортери са били на косъм да разкрият истината.
Разбрах го, като разговарях с Ким Мастърс,
уважавана журналистка в света на шоубизнеса.
Изведнъж Харви излезе и крещеше като обезумял.
Каза: "Какво си чувала за мен?".
Отвърнах: "Чух, че изнасилваш жени".
Превод МАРИЯ ПЕТРОВА
Уеб рип субтитри от JJD @ 2021 YavkA.net